България в чуждестранните медии | Начало | DW | 13.08.2008\nБългарската пророчица Ванга предсказала войната между Русия и Грузия – тази сензационна новина се върти из многобройни руски издания днес.\nКомсомольская правда се пита дали пророчеството на Ванга се сбъдва, а от изданието Новости научаваме какво точно е то. Ето няколко изречения от тази публикация:\n„Великата българска пророчица Ванга малко преди смъртта си предсказала войната в Кавказ и нейния изход – Русия ще победи злото и ще дари мир на тамошните народи.”\nВойната в Грузия е била предсказана...\nИзданието подробно разказва как Ванга отговаряла на всички въпроси на граждани от СССР, какво велико бъдеще предрекла на Русия, която щяла да стане господар на света, и какво доста мрачно на Грузия. Не мога да кажа нито за лошото, нито за доброто бъдеще на Грузия – заявила Ванга – защото такова бъдеще изобщо няма.\nБългарската пророчица предвидила и още нещо, пишат редица руски издания като Дни, например. Тя казала, че през 2008 година ще има покушение срещу четирима правителствени ръководители, а това навярно е причината – спекулира изданието – за отказа на един полски пилот вчера да извърши предвидения полет до Грузия с четиримата си важни пътници, лидерите на Полша, Украйна и Балтийските държави. Юшченко не долетя в Грузия пише по същата тема Известия, Ванга предрекла беда за Грузия, добавя Мейл.Ру.\nБългария въоръжава Грузия?\nРуските издания споменават България в контекста на войната в Грузия и по още един повод – оръжейните доставки. Утро публикува дълъг списък на оръжия, с които София е снабдила Тбилиси, включително четири изтребителя, три десантни кораба, гаубици, миномети, зенитни установки. Друго руско електронно издание, специализирано по всички въпроси, свързани с тайните служби, цитира информацията за срещата на българския президент Първанов със специалисти по въпросите на сигурността, за да се оценят евентуалните опасности за България. Франс Прес цитира призива на българския премиер Станишев към двете страни да сключат примирие, а германската агенция ДПА - коментара за грузинския конфликт в българския вестник Сега.\nПо повод настоящия конфликт Чикаго Трибюн припомня, че България и Румъния затвориха за руски самолети въздушното си пространство по време на войната в Косово. Ройтерс и редица издания съобщават, че България е готова да отвори Бургаското пристанище, откъдето да се изплащат хуманитарни помощи за бужанците в Грузия, а Лос Анжелис Таймс споменава България като нов член на НАТО по повод североатлантическите аспирации на Грузия.\nИ отново за доклада на ЕК..\nВ статия за борбата срещу корупцията в Румъния, големият вестник Ю Ес Ей Тудей от САЩ припомня за евросанкциите срещу България заради корупцията. За германската помощ в това отношение по повод посещението в България на германската министърка на правосъдието Бригите Цюприс съобщава порталът Лексинексис.\nБританският Дейли Телеграф разказва за един неизвестен епизод от биографията на Симеон Сакскобургготски. На един маскен бал в Марбея, на испанското средиземноморско крайбрежие, той се появил дегизиран като Фидел Кастро – за ужас на сваления малко преди това кубински диктатор Батиста, който също бил на бала през 60-те години.\nВестник Листин Диарио от Доминиканската република пише за друго светско събитие – конкурс за красота в Санто Доминго, където две българки взели утешителни награди: за Мис Симпатия и за Мис Бейби Туризъм.\nФранс Прес, катарският Гълф Таймс и пакистанският Интернешънъл Нюз обръщат внимание на процеса, започнал в Париж по жалбата на палестинския лекар за изтезания, прилагани навремето от либийските власти над него и над българските медицински сестри.\nГерманското специализирано издание Дойчес Ерцтеблат пише за скандала с трансплантациите в България, а руският Комерсант – за българите, осъдени за клониране на банкови карти в Екатерининбург. Турският Хаберлар съобщава, че бижутерската фирма Ариш е открила свои магазини в България, която смята като трамплин за европейска експанзия, и цитира собственика с констатацията, че българите много обичат диамантите. Други турски медии като Заман или телевизионният канал НТВ информират за големите жеги в България. По австрийското обществено радио ОРФ беше излъчена обширна рецензия за сборника разкази от Деян Енев, публикуван на немски под заглавието „Цирк България”.\nНяколко британски вестника съобщават днес, че сделката за трансфера на Димитър Бербатов е пред приключване. „Търпението се възнаграждава”, коментира в заглавие „Таймс”, като добавя, че от „Манчестър Юнайтед” се надяват българският футболист да направи дебюта си за тях още тази неделя, когато отборът ще играе срещу „Нюкасъл”. Според изданието „Манчестър Юнайтед” още не са уговорили трансферната сума с „Тотнъм Хотспърс”.\nНо таблоидъг „Сън” назовава сумата от 25 милиона лири-стерлинг. Всекидневникът очаква Бербатова да облече фланелката на червените до 48 часа. „27-годишнияг Бербатов се опасяваше, че сделката няма да се случи, тъй като се появиха съобщения, че „Юнайтед” се опитва да вземе Тиери Анри от Барселона и Давид Вила от Валенсия, но българинът винаги е бил цел номер едно за треньора Фъргюсън”, отбелязва вестникът.\n„Дейли мейл” информира, че се очаква днес Димитър Бербатов да уговори своите условия за сделката, след като „шпорите” най-после са му разрешили да разговаря с „Юнайтед”. Изданието предполага, че на българския нападател ще бъде предложен договор за четири години и заплата от около 80 хиляди паунда на седмица. „Дейли мейл” предрича, че „Манчестър Юнайтед” ще ликуват, ако трансферът най-после се осъществи, тъй като Бербатов се е превърнал в тяхна цел още през сезона 2006-2007, когато е впечатлил мениджъра на тима Алекс Фъргюсън.\nФренският Лезеко, белгийският Хет Лаатсте Нюз и още десетки издания съобщават за скандала в българския волейболен отбор в Пекин заради подозренията, че капитанът на третите в света Пламен Константинов е употребил допинг.


Състезателка на UFC системно пребивала приятелката си — MMA.BG\nНачало / Новини / ММА новини / Състезателка на UFC системно пребивала приятелката си\nЛили Руис, която е бивша приятелка на Сиара Еубанкс твърди, че системно е била пребивана от състезателката на UFC. Преди няколко дни в акаунта на Еубанкс в социалните мрежи се появи видео, в което тя отново бие своята бивша партньорка. Малко по-късно акаунта на Сиара беше изтрит, но видеото вече се разпространи като пожар.\nРуис искала да привлече вниманието на феновете, за да спре агресията от страна на Сиара. След като акаунта на Еубанкс в туитър беше изтрит, тя пусна пост в Инстаграм, в който твърди, че всъщност тя е реалната жертва и е била подлагана на тормоз. Състезателката на UFC в категория петел криела това, защото се страхувала, че никой няма да й повярва.\nЕубанкс твърди, че Руис била агресивната и двете били заедно само заради дъщеря им. Сиара води дело срещу Руис и иска да вземе детето при себе си. Като цяло ситуацията е доста объркана и явно съдът ще реши кой е крив и кой прав. Ето видео от побоя от страна на Сиара, както и снимки, на които се виждат синини по тялото на нейната вече бивша приятелка:\nПубликация, споделена от RED CACHE (@redcachenetwork)\nОще за: Sijara Eubanks\nМейси Чиасон срещу Сиара Еубанкс\nRoxanne Modafferi Taila Santos UFC Alexander Munoz Luis Peña Luis Pena Jimmy Flick Francisco Figueiredo gilbert burns UFC 262 Shane Burgos edson barboza


21 Септември 2021, 02:18 Новини от Bpost\nНачало»Алексо Петров: "Цензурата върху свободата на словото, върху културния изказ, е отживелица, характерна за средновековието"\nДобавена от: Avtora.com на 01 Февруари 2008\nАлексо (Александър) Петров е български кинорежисьор и продуцент. Той е на 34 години и е родом от Димитровград. Той е създателят на „Баклава” – филмът, превърнал се в една от най-злободневните теми от изминалите седмици.\nСпоред сюжетната скица на „Баклава”, това е филм – приказка за двама братя, поели на път в търсене на заровено съкровище. Филм – пътешествие из тайните откровения на посткомунистическа България. Според редица организации, журналисти и част от обществото обаче, във филма на Алексо Петров са нарушени правата на децата, същият има порнографско съдържание, излъчването му трябва да бъде забранено, а авторът му подлежи на наказателна отговорност.\nПарадоксът тук е, че никой от изброените не е гледал филма – той е излъчван едва няколко пъти и то на неофициални прожекции. Духовете всъщност разбуни трейлърът на филма, качен от самият Петров в YouTube.\nИ докато в България заради някои от кадрите в трейлъра, филмът е иззет от неговите продуценти и срещу режисьора му са започнати две съдебни дела, във Великобритания интересът към разпространението му нараства.\nВ пика на истерията около въпросния трейлър Алексо Петров разпространи отворено писмо „до медиите, правителствените агенции, ведомства и институции, до неправителствените организации и до всички, които не са гледали филма “baklava”, но до момента не бе дал интервю за нито една електронна медия. Той прие да отговори ексклузивно на въпросите на Avtora.com, които имат за цел да разкрият истинската същност на човека зад камерата и на онова, което тя е заснела.\nИглика Колева: Можеш ли да кажеш няколко заглавия на филми или имена на режисьори, които са ти повлияли чисто кинематографично за "Баклава"?\nАлександър Петров: Списъкът е адски дълъг. Аз съм киноманиак. Но да речем – Larry Clark, Royston Tan, “La Haine”, Jarmusch, Godard, “Amores peros”, Radivoje Andric, “Cidade de Deus”, “Requiem for a dream”, ранния Кустурица, “Baraka”, Leo Carax…\n.: Как възникна идеята за "Баклава"?\nА.П.: Всичко тръгна от една случайна среща с двама бивши възитаници на сиропиталища. Преди доста години – в един влак по линията София – Варна. После разказите им се допълниха от преки наблюдения и разкази на приятели. Най-накрая седнах и за няколко седмици написах първия вариант. Сценарият продължи да се дообогатява и на място. В Бургас например срещнахме възрастен моряк – бивш възпитаник на бургаски приют, който рецитираше в оригинал средновековни поети и слушаше класическа музика в гарсониерата си в кв. Меден рудник.\n.: Казваш, че не искаш да обясняваш какво си искал да внушиш с филма си („ за зрящите той не само говори, а крещи"), но малцина са тези, които са го гледали, затова би ли казал на тях, за да ги привчлечеш в киносалона и разбиеш предубежденията им?\nА.П.: Ами те хората разбраха вече, че цялата тази истерия беше политическа поръчка. Българинът не е толкова наивен, колкото изглежда...\n.: Ако не беше предназначен да провокира българската публика, щеше ли трейлърът на филма ти да е друг?\nА.П.: Трейлърите са за това – за да провокират. Единият от двата официални трейлъра не провокира с нищо друго, освен с красиви пейзажи...\nМного ще ми е интересно как „загрижените граждани” ще убедят YouTube, Google Video и останалите видео-портали, че вече една година на сайтовете им е имало „порно с деца”...А може би ще се опитат да осъдят и тях?!?\nАлександър Петров e завършил езиковата гимназия в Пазарджик и НБУ със специалност филмов режисьор. Сам пише сценариите на своите филми - 8 до момента.\n.: Кой е любимият ти момент от филма?\nА.П.: Не мога да отделя от сърцето си някаква част от цялото, но все пак има един черно-бял епизод, който върви през целия филм. Кадри от него ще се появят в клипа на Булгара, който ще тръгне скоро в ефира.\n.: Разкажи някоя интересна случка от снимачния процес.\nА.П.: Те не са една и две... Един от актьорите се самозапали в кадър, два пъти ни задържаха охрани на заведения и обекти, няколко пъти губихме техника, единият “главен актьор” се загуби за 12 часа и след престой в полицията ни го върнаха на другия ден, от една правителствена Агентура се опитаха да ни цензурират и няколко дни имахме забрана да снимаме с децата, Христо стачкува няколко дни, нагледахме се на малолетни крадци на коли, непълнолетни проститутки, местни поети и всякакви образи, скитници, пияници, чалга звезди, фенове, обикновени мошеници, гларуси и пенсионери-мечтатели... Луда работа!\n.: Защо "Баклава"? Филмът ти е проекция на българската действителност, а за заглавието му си избрал дума от турската трапеза.\nА.П.: Баклава е балканско понятие, което идва от арабския. Аз не съм споменавал Турция. Всъщност гърците също претендират за авторство над рецептата...\nЗаглавието си дойде само – и си падна точно на мястото...\n.: Филмът вече е имал няколко прожекции пред българска публика - как се прие? Дойде ли след прожекцията някой, който да изрази възмущението си от видяното, или по-точно от начина, по-който си го показал?\nА.П.: Първо – филмът още не е имал официална премиера. Имаше три неофициални прожекции. След всяка една идваха възбудени хора да поздравят екипа. Година след като рекламните клипчета са в интернет и месеци след като Баклава беше прожектиран в София и два пъти във Варна, в Солун, в Карлови Вари, някой реши, че може да използва филма за собствени цели. Иначе как да си обясним, че „загрижените граждани” алармираха за трейлърите чак сега?!\nКак пък никой от стотиците български и чужди журналисти, критици, колеги и обикновени зрители, видели филма, не се сети, че е порнографски, неморален или че има нещо нередно. Целият този скандал е един абсурд, който може да бъде повод за нов филм.\n.: Как така попадна в селекцията на "Любовта е лудост"? Имаш ли покани и от други български фестивали?\nА.П.: В началото на юни 2007 подадохме официална молба и документи в Националния Филмов Център /който е агенция на Министерство на културата/ за субсидия за разпространение. Оттогава досега – повече от шест месеца - нямаме тяхна реакция. Дори едно категорично НЕ няма. При условие, че законният срок за отговор е един месец.\nФилмът е най-малкото различен и явно уплаши някого. Дотолкова, че не посмяха дори да отговорят отрицателно. Явно ги озадачихме много и решиха да направят нещо като тест на публиката – поискаха да го покажат „пробно” на „Любовта е лудост”. И понеже филмът получи повече от добър прием, сега отново не знаят как да го „класифицират”. Явно и тоя тест им е недостатъчен – луда любов...\nОпитвам се да гледам с чувство на хумор на тия абсурдни ситуации..\n.: Как възприемат в Канада случващото се с филма ти в България?\nА.П.: Хората тук не могат да повярват, че в страна от Европейският съюз може да се случи подобен фарс. Автори на филм да бъдат преследвани, заплашвани, наказвани.\nСтъписани, учудени, неразбиращи лица... Цензурата върху свободата на словото, върху културния изказ е отживелица, характерна за средновековието или за тоталитаризма. Не успявам да им обясня, че в България всичко е възможно.\nВ тази връзка – получавам стотици имейли и обаждания с подкрепа от българи от цялата страна, както и от такива живеещи в Германия, Франция, Канада, Щатите, Китай. Хората се радват, споделят своите истории и свидетелства, разказват ужасии за изоставени деца, питат как могат да гледат филма или просто поздравяват екипа на „Баклава”.\nИскам да благодаря от все сърце на тези хора и да ги успокоя – дори филма да не бъде разпространен в кината в България – те ще успеят да го видят.\n.: От колко години си в Канада и с какво се занимаваш там?\nА.П.: През 2001 работех в Берлин над един проект за интерактивно кино - къси филмчета –приключения от различни световни столици. Мрежа от приятели в различни градове ми пращаха заснет материал, който монтирах и качвах в интернет. „TRIPS”„/”Пътувания”/ се казва проекта. Та малко по-късно този проект спечели първа награда в провинциалния конкурс на Квебек в Монреал, в категория „Интерактивен сценарий”. Приеха ме със стипендия в Institut National de l’Image et du Son - Montreal, където специализирах драматургия. После получих и други предложения и така ...\nСега съм в Торонто. При всички положения, обаче, аз не се смятам за емигрант – просто в момента работя над проект тук. Лятото съм в България – за потготовка на снимки, после може би пак тук.\n.: Планираш ли да участваш с "Баклава" във фестивали и в кои? И смяташ ли, че шумът, който се вдигна около филма тук, ще ти направи добра реклама?\nНе знам дали тази „поръчкова реклама” може да помогне с нещо. По-скоро да попречи.Чакаме отговор от София Филм Фест за категорията „Български филми”. Вярвам,че няма да се поддадат на заплахите и истерията и ще покажат филма. Ако не – толкова по-зле.\nСлед това идват фестивала в Балчик и Златната роза във Варна. Времето е показало, че забранените, скритите филми рано или късно са излизали на бял свят. Все пак живеем в 21 век.\nНа снимачната площадка по време на снимките на "Баклава"\n.: Кажи нещо повече за децата от дома, породи ли се у теб желание да им помогнеш, да ги превъзпиташ и смяташ ли, че това е възможно?\nА.П.: И Христо, и Георги Костадинов, Иво Найденов и Кина – бяха блестящи в актьорската игра. За Ицо е ясно – той е роден актьор и заедно с Иво знаят, че като пораснат, ще снимат пак с мен. Кина вече започна кариера и е една от най-добрите в школата по модерни танци. По време на снимките Георги освен като актьор участва и като асистент по звука. За нула време се научи да работи с микрофоните и оттогава мечтае да учи звук като излезе от дома.\nЖалкото е, че на Христо никой не обърна внимание след това. Беше ни обещано от служител на институциите, че ще го запишат на актьорки курсове, в театрална школа. Така и си остана с обещанията. Следващото лято Христо прекара бос на улицата – просейки с цигара в уста пред операта в Бургас...\n.: Имаш ли за цел чрез филма си да дадеш тласък нещо да се промени в българските домове за изоставени деца и търсиш ли и други начини за това?\nА.П.: Целият екип, осъществил проект „Баклава”, сме повече от удовлетворени. Филмът изпълни една от целите си още преди да бъде разпространен – България се сети за забравените си деца. Предизвикахме дискусия, обществен дебат, който ми се иска да не е само за една седмица и да не отшуми като поредната показна загриженост.\n.: Гледаха ли твоите малки актьори филма ти и ако да, как го коментираха?\nА.П.: Чувам се редовно с тях - всички го чакат с нетърпение. За съжаление „Баклава” все още няма официален разпространител за България.\n.: В YouTube може да бъде гледан видеоклипа към песента "Аз съм българче", който ти сам си качил. Кажи нещо повече за саундтрака на филма?\nА.П.: Булгара, Пею Солаков, Нова Генерация, ПИФ, Аборт, La Muchedumbre, Frontpoint, Kozza Mostra, Darkstep, Smotan MC и още редица български банди и изпълнители участват в саундтрака на „Баклава”. Аз работя с предварителен саундтрак - още от писането на сценария. И е естествено филм със социална насоченост, с домашно насилие, деца на улицата и т.н. да бъде обвързан с ъндърграунд музика. Всъщност саундтракът на Баклава е моят топ 10 от български парчета по това време. Това е музиката, която слушам. Естествено има още много любими, но нямаше как всички да бъдат включени.\nБезкрайно съм благодарен на всички музиканти, които помогнаха на проект БАКЛАВА. Никой от тях /както и екипа на филма/ не е имал никаква финансова изгода от участитето си. С много от тях продължавам да работя и при подготовката на следващия ми проект.\nС някои от групите замисляме концерт преди и след премиерата на филма и ако медийните и институционни атаки срещу филма от последните седмици не попречат на това, скоро ще имаме повод отново да разговаряме на тая тема.\nПреговаряме за разпространението на саундтрака с британски издател, като с част от приходите ще отворим банкови сметки на нашите малки главни актьори. Но това засега е още проект, а аз не обичам да говоря празни думи.\n.: Мнозина те обвиняват ако не в друго, то в липсата на естетика във филма ти, припомяйки, че киното е изкуство. Какво би им отговорил и би ли посочил заглавия на други свои проекти, диаметрално противоположни като изразни средства - с други думи, "по-красиви" от "Баклава".\nА.П.: Мнозина?!? За първи път чувам подобно нещо. Подхвърлиха се някакви опити за критика от хора, които дори не са гледали филма. Тъжното е, че ако не успеят да смачкат филма по „морално-етически съображения” ще се опитат да го направят по „художествено-естетически”. Позната картинка от близкото „светло” минало.\nНа мене това обаче не ми пречи. Моята задача свършва след края на монтажния период. Съдбата на филма е като израстването на малко дете. Колкото и да се опитваме да му пречим или помагаме, рано или късно той сам ще намери пътя към публиката.\n.: Ще продължиш ли темата от "Баклава" в следващ проект?\nА.П.: „Баклава” е продължение на темата от предишните ми филми. По тоя път вървя от доста години. Първият ми по-сериозен проект беше „Небесно сиво”, 1996 - той получи награда на публиката на студенсткия фестивал същата година в София, беше селектиран и показан на фестивали в България, Франция, Белгия, Испания, Германия.\nСлед това съм правил музикални клипове, телевизионни предавания, а после дойде „Свирки”, 2002, който ми беше и дипломна работа. Той също бешe показван с успех на няколко фестивала сред които в Бохум и в Потсдам-Бабелсберг /най-големия фестивал за студентско кино/.\n.: По какво работиш в момента?\nВ момента завършвам нов сценарий за игрален филм. Засега ще се въздържа от подробности. Съвместно с няколко колеги - кинаджии от България, работим над документален проект, с работно заглавие „БаклаваТА”. Скоро ще се чуе за него.\nОсвен това подготвяме игрален проект с участието на млади филмови режисьори от България – всеки ще се включи с по един кратък епизод. До няколко седмици ще публикуваме повече информация за проекта.\nЗа Avtora.com интервюто взе Иглика Колева\nАлексо Петров интервю


Слънцезащитно мляко с алое вера SPF 30\nОсвежава, успокоява, защитава!\nПредназначение: Защитава кожата от UVA и UVB лъчи и допринася за плавно адаптирне към лятното слънце.\nСъстав: Натурален гел от алое вера, Цинк, Алантоин\nНатурален гел от алое вера – Охлажда, хидратира, успокоява кожата. Пренася хранителните и хидратантните съставки през всички слоеве на тъканите. Създава защитен филм, с което предотвратява изсушаването. Засилва създаването на фибробласти, като по този начин стимулира производството на колаген, който прави кожата здрава и еластична.\nАлантоин – Алантоинът е растителен метаболитен продукт. Подпомага клетъчната регенерация след излагане на слънце. Възстановява водния баланс. Прави тена равномерен. Подхранва, тонизира, омекотява.\nвисокоефективна защита срещу слънчево изгаряне и преждевременно състаряване на кожата\nзащитава от UVA и UVB лъчи и подготвя кожата за лятното слънце\nгелът от алое вера поддържа защитната система на кожата и подпомага нейното хидратиране и регенериране\nпрепоръчва се и като превантивна мярка при слънчеви алергии\nс фактор на слънцезащита 30\nПродуктов код: RL-285\nСлънцезащитно мляко с жожоба SPF 10 Активн..


Мениджмънт - Служителите са ни важни - KARIERI.bg\nРаботодателите все по-ясно осъзнават, че успехът на компанията зависи от мотивацията на хората, които работят в нея, и затова все по-често инвестират в развитието им\nДарина Черкезова | 22 Ное 2013, 14:23 7952 прочитания, 1 коментар\nСлужителите са ни важни. Те са хората, на които се крепи компанията, и затова трябва да направим така, че да ги задържим, да ги мотивираме да дават максимума от себе си и да им помагаме да се развиват.\nНе, това не е някаква мантра, която пиарът кара изпълнителния директор да заучи, за да блесне на интервю или публична изява като човек, който държи на хората, с които работи. Това са отношения и начин на мислене, които все повече мениджъри възприемат, или поне по-добрите от тях, показва годишното проучване "Най-добрите работодатели" на консултантската компания Aon Hewitt (виж каретата с методологията и отличените фирми).\nРаботодателите вече направиха максималните възможни съкращения на персонал и заплати и вече осъзнават, че само със затягане на коланите и стресът, който това предизвиква сред служителите, няма как да продължат да се движат напред.\n"До миналата година говорехме за ограничаване на бюджетите за човешките ресурси. Сега те не само се запазват, но в някои компании дори се увеличават", коментира Гергана Ганчева, ръководител на проучването "Най-добрите работодатели" в Aon Hewitt. Близо 30% от всички фирми, участвали в анкетата, отбелязват, че бюджетът им за човешки ресурси е по-голям спрямо миналата година, а отчетените ръстове са от 1% до 9%.\nВ същото време тази положителна тенденция се наблюдава при почти всички от отличените. Най-добрите работодатели обръщат все по-голямо внимание на служителите си и на техните потребности, предлагат им възможности за кариерно развитие, обучения или просто чисто човешки им засвидетелстват, че наистина оценяват работата им, отчитат от Aon Hewitt.\nНай-добрите полагат най-много грижи\nПроучването показва, че компаниите са склонни да инвестират приоритетно в обучението и развитието на служителите си (65%), управление на представянето им (61%) и тяхното ангажиране с работата и фирмата като цяло (54%). За тези, които попадат в категорията "най-добри", и трите посочени направления са с още по-голяма тежест - 71%.\nПрави впечатление, че при всички компании приоритет през следващите три години ще бъде развитието на висшия мениджмънт, изграждането на таланти и повишаване на ангажираността и мотивацията на служителите.\nМениджърите са на фокус и ще бъдат най-обгрижвани, тъй като те са и машинистите на влака, хората, от които зависи подхода за постигането на предварително заложените цели. Казано по друг начин – доволните и мотивирани мениджъри, които работят самоотвержено и отдадено, успяват да вдъхновят и останалите хора в екипа да следват примера им.\nДобрите работодатели имат и изградени програми за развитие на служителите си (в 86% от случаите). А обикновено онези от тях, които се представят най-добре, получават кариерни възможности, като например това да ръководят различни проекти, да работят в офиси на компанията в други държави или отдели, така че да получат нови знания и умения, дава им се възможност да посещават различни курсове за сметка на фирмата и т.н.\nВ същото време темата за заплащането и бонусите не се неглижира. Работодателите заделят между 14 и 18% от бюджета за заплати за поощрения при постигането на предварително поставени цели.\nПрави впечатление обаче, че само 44% от служителите се чувстват добре информирани, когато се случват големи промени в компанията. В същото време при най-добрите работодатели този процент е 71%. "Това е признак, че най-добрите компании имат много добра изградена комуникация и топ мениджърите са открити", коментира Анелия Илиева-Големанова, която е консултант по проекта в Aon Hewitt. Добрата вътрешнофирмена комуникация по принцип е и един от критичните моменти за ангажираността на служителя към работодателя му.\nНа практика, ако човек получава добро отношение и удовлетворяваща заплата, той няма никаква причина да напуска компанията, за която работи. Само 8 служители са напуснали фирмите, които са в селекцията "най-добър работодател", а това се равнява на 2% от персонала им. В същото време общите данни за пазара на труда показват, че средно около 100 души (или към 15% от персонала на всички компании, участвали в проучването) са решили да се разделят с настоящия си работодател по собствено желание.\n"Както отличените компании, така и останалите се стремят да задържат броя на служителите си стабилен и инвестират вътре в компанията", отчита Анелия Илиева-Големанова. Показателно за това, че фирмите се фокусират върху сегашните си служители, е и фактът, че не са били назначавани кой знае колко нови кадри.\nСредно 23% от служителите във всички изследвани компании са новонаети, като този процент е почти двойно по-малък при най-добрите работодатели. В същото време в бъдеще голяма част от фирмите не предвиждат промяна в броя на заетите при тях.\nОбичам компанията си\nОбщо 54% от анкетираните са посочили, че са ангажирани с компанията, в която работят, като този показател не е много по-различен от средния в Централна и Източна Европа - 58%. С най-висока ангажираност са служителите, които работят в сферата на фармацията и ИТ индустрията, които реално пострадаха и най-малко от икономическите сътресения през последните години.\nСлед тях се нареждат фирми от производствения сектор и автомобилостроенето, а в дъното на класацията са компаниите, които се занимават с аутсорсинг на бизнес процеси и банките и финансовите институции (виж графиката). Последното се обяснява с ефектите от кризата за финансовия пазар и несигурността, която тя донесе за работните им места. Най-големите и активни банки в страната свиха клоновата си мрежа с 8.24%, а служителите си - с 4.41% за четирите години от 2008 до 2012 г., показват годишните им доклади.\nДанните от проучването на Aon Hewitt отчитат, че като цяло служителите оценяват най-високо физическата среда, в която работят, т.е. доколко условията в офиса им са комфортни дали той се намира на удобно за тях място и т.н. (83% при най-добрите работодатели и 66% средно за пазара). С висока оценка средно за пазара са още екипът, преките ръководители и самите работни дейности.\nВ същото време служителите в компаниите, които са оценявани като най-добрите работодателите, са много по-доволни от възнаграждението или допълнителните бонуси, които получават (с близо 20% повече спрямо работещите в останалите компании). Те се чувстват и много по-ангажирани и удовлетворени (с 20 до 30% над средното за пазара).\nВ компаниите, които се занимават с производствена дейност, разликите между най-добрите работодатели и средните данни за пазара в повечето случаи са близки, включително и когато става въпрос за възнаграждението. Отличниците обаче категорично водят по отношение на възможностите, които предоставят за учене и развитие на служителите си, постигането на тяхната ангажираност и удовлетворение от работата, баланса работа/личен живот. Подобна е ситуацията и в автомобилната индустрия.\nВ сферата на аутсорсинга обаче най-добрите работодатели са пред останалите на пазара най- вече с възнаграждението и бонусите, които дават на служителите си. В същото време оценката на показатели като възможности за кариера и отношение към служителите е на еднакво ниво, което е показателно, че дори и най-добрите не полагат достатъчно усилия в тази насока.\nВъв фармацевтичния и ИТ сектора картината е доста по-различна. Там най-добрите в сектора изпреварват значително останалите компании в почти всички излседвни области. Любопитно е и че във финансовия сектор най-добрите изпъкват с добрия баланс межу личния живот и работата, който предоставят.\nА вие чувствате ли се достатъчно ангажирани със сегашния си работодател? И смятате ли, че той прави достатъчно, за да мотивира и задържи служителите си? Очакваме коментарите ви във форума на karieri.bg.\nКои са най-добрите работодатели\nОбщо 60 компании са участвали в проучването за ангажираността на служителите по методологията на Aon Hewitt през 2013 г. От тях 45 отговарят на критериите, за да бъдат включени в класацията "Най-добър работодател" (виж второто каре с подробна информация за изследването), като те обхващат общо 11 индустрии. Отличените са в две категории – малки (до 250 служители) и средни и големи компании (над 250 служители).\nА ето и самите наградени:\n1. "Джапан Табако интернешънъл България"\n2. "Рош България"\n3. "Сервие медикал"\n1. " Телерик"\n2. " Шнайдер електрик България"\n3. "Ди Ейч Ел експрес България"\nИнтервюта с мениджърите на отличените компании четете през седмицата на karieri.bg\nКонсултантската компания Aon Hewitt провежда проучването си "Най-добрите работодатели" от 2006 г.\nКомпаниите, които участват в него, кандидатстват по собствена инициатива, като от 2010 г. за оценката им е въведена символична такса.\nЗа да попаднат в класацията на най-добрите работодатели, фирмите трябва да отговарят на набор от минимални изисквания – да имат минимум 50 служители на пълен работен ден и минимум 2 години оперативна дейност на българския пазар.\nПроучването на Aon Hewitt оценява удовлетвореността на работещите в компаниите. За целта се изследва гледната точка на служителите и мениджърите, както и политиките и практиките в областта на управление на човешките ресурси.\nС най-голяма тежест за крайната оценка и отличаването на най-добрите работодатели е ангажираността на служителите. За измерването й се вземат предвид три групи фактори – дали служителите говорят положително за компанията, дали искат да бъдат част от нея и рядко мислят за напускане и дали полагат допълнителни усилия всеки ден в работата си.\nкариера мениджъри работа развитие\nХората са нашият капитал, не финансите\nНе се опитваме да задържим служители, които се вълнуват най-вече от заплатата\nНашата стратегия е да инвестираме в хората\nКомпаниите с култура на високи постижения са победители\nЦеним отвореността към промяна\nДържим на откритата комуникация и приятелските взаимоотношения между всички колеги\nБизнес по гуменки\nМисия "Учител" Знанието е за всички и е безплатно, категоричен е програмистът Светлин Наков, който промени ИТ образованието в България.


Ливърпул ще се измъчи срещу Брентфорд - обоснована прогноза / Англия / Прогнози - Futbol TV\nЛивърпул - Брентфирд\nКафу: Виждам много общо между мен и Трент\nЛивърпул посреща Брентфорд в мач от 22-я кръг на Висшата лига на Англия. След като Челси претърпя поражение от Манчестър Сити, пред мърсисайдци се откри идеална възможност да излязат на втора позиция в таблицата за класиране, ако спечелят днешната среща. Но "пчелите" са известни с това, че умеят да усложняват живота на грандовете, а и кадровите загуби на домакините в лицето на Мохамед Салах и Садио Мане няма да облекчи работата на "червените".\nВпрочем, мачът с Арсенал в Купата на Лигата нагледно показа, че Ливърпул има проблеми в атакуващата си линия без двамата лидери. "Артилеристите" играха с човек по-малко през по-голяма част от мача, но мърсисайдци не играха добре не само при реализацията на положенията, но и при построението на атаките. Откровено казано, Ливърпул не измисли нищо интересно, за да пробие отбраната на Арсенал и сега ще трябва да се реабилитира пред собствената публика. Иначе хората на Юрген Клоп влизат в мача като трети в таблицата за класиране, на точка след Челси и на 14 пункта зад лидера Манчестър Сити, но и с два двубоя в ръкава си.\nБрентфорд се намира в серия от три загуби от пет срещи, които се случиха срещу Брайтън, Манчестър Сити и Саутхемптън, но тази неуспешна серия не бива да ни вкарва в заблуда. "Пчелите" са много интересен колектив, който с представянето си надмина предварителните прогнози. Хората на Томас Франк не признават авторитети, борят се до последно и могат да вкарат гол от нищото. Нека да припомним равенството 3:3 между тези два отбора през първата част на сезона. Тук трябва да добавим и победата на "пчелите" над Арсенал и Уест Хем, минималната загуба от Челси и феноменалните спасявания на Едуар Менди. В момента новакът се намира на 14-то място, на 10 точки от опасната зона и само на два пункта от топ 10.\nЛивърпул е с огромни кадрови проблеми. Филипс, Елиът, Тиаго и Ориги няма да играят заради контузии. Салах Кейта и Мане пък участват в Купата на Африка. Гостите са без контузените Рая, Гууд и Дасилва.\nСпоред букмейкърите, Ливърпул е фаворит е в днешния мач. Но на практика "червените" без своите лидери ще трябва да положа огромни усилия да пречупят съперника си. Ако домакините не покажат нещо ново в сравнение с мача с Арсенал, равенството е много логичен резултат.\nПрогноза: Ливърпул - Брентфорд 1:0\nБрентфорд (Томас Франк)\nОбоснована прогноза: Ливърпул - Брентфорд 1:0


Варвара Генова 13.04.2022 ИНТЕРЕСНО\nДа бъдеш продуктивен на работа е повече от стоене на бюрото и кликане с мишката по задачите в календара.\nНеобходимо е да вложим активна енергия в конкретна цел и да разрешим определената задача, за да постигнем тази цел.\nВъпреки че звучи лесно, много хора се борят с това, да запазят фокуса си по време на работа. Може задачата да е скучна, мислите ни да са някъде другаде, а може и просто да нямаме енергия, за да свършим каквото и да е.\nСелина Чапман от британската компания за подбор на персонал Sammons Recruitment Group дава 7 важни съвета за постигане на по-голяма продуктивност в процеса на работа. Може да ги поизменим леко, за да съвпаднат с нашето поле на работа, но със сигурност могат да доведат до резултат.\nМоже да изглежда контрапродуктивно, но редовните почивки могат да ни помогнат да се фокусираме по-добре. Проучвания показват, че вземането на “микро почивки” дава време да се осъзнае даден проблем или задача.\nКогато се върнете към задачата, тя изглежда по-малко трудна. Това е защото мозъка ви е работил върху нея, докато вие сте били разсеяни. Микро-почивките не са по 30 минути или по цял час, като обедната почивка. Вместо това са по няколко минути. Може да си вземете микро-почивка докато отивате до тоалетна или си правите чаша чай. Краткото време далеч от работата е всичко от което имате нужда, за да се пренастроите и да се заемете със задачата пред вас.\nСходен ефект имат социалните почивки. Освен, че ви дават време да помислите, те ви помагат и да отпочинете. Разговорите с колега докато си правите кафе носи много повече позитиви, отколкото някои старомодни работодатели смятат. По време на кратката ви социална почивка ще намалите стреса чрез свързване с общността, споделяйки тревогите си с колега, който би разбрал проблема. Дори да не стигнете до решение в толкова кратък разговор, може да е достатъчно да задвижите уменията си за решаване на проблеми.\nРаботете по една задача в даден момент\nКогато имаме много задачи, с които трябва да се справим, може да се почувстваме претоварени или неспособни. Като се опитваме да наваксате с всички тях едновременно и осъзнаваме всеки наближаващ краен срок, без съмнение ще достигнем точката на прегаряне.\nБърнаутът е състояние в което губите способност да работите нормално, все едно цялата ви енергия е изчезнала. Може да станете емоционални, отчуждени или да откажете да работите. Вместо да се опитвате да се справите с всичко едновременно, трябва да се опитате да се фокусирате върху една задача в настоящия момент. Ако вложите цялата си енергия само в една задача, ще можете да я приключите много по-бързо отколкото ако се опитате да свършите всичко едновременно.\nНе можете да отговорите адекватно на въпрос, ако има три други въпроса, които се опитват да привлекат вниманието ви. Ако разхвърляте вниманието си по този начин, много по-трудно ще стигнете до решение. Не е нужно да мислите за няколко идеи едновременно. Фокусирането само върху една задача позволява на мозъка да се концентрира върху темата. По този начин ще ускорим мисловният си процес и следователно продуктивността си.\nСпрете да правите няколко неща едновременно\nКаквото и да мислите, истината е, че никой не може да прави няколко неща едновременно. Да правите повече от едно нещо в даден момент (особено, ако е сложно) няма да ви направи по-бързи. Вместо това ще трябва да удвоите времето, което ви е необходимо, за да изпълните всички задачи. Това се получава, защото умственият ви процес ще се забави, тъй като мозъкът ви ще се опитва да се справи с два проблема.\nВъпреки че мислите, че вършите две неща едновременно, всъщност превключвате от едната идея към следващата. Може да го правите в бърза последователност, докато “жонглирате” задачите, които имате, но не работите по тях едновременно.\nВ проучване, направено през 90-те, изследователите Роджърс и Монсел открили, че хората, които трябвало да направят две задачи едновременно се нуждаели от двойно повече време от тези, които извършили задачите една след друга. По-интересното е, че дори тези, на които им било казано да преминават от едната към другата задача през определен интервал, били също толкова бавни. Това показва, че когнитивните затруднения са причинени от смяната в задачата, а не в хаотичната структура на ума.\nАко планирате да работите 1 час върху една задача, а след това 1 час върху друга задача, пак ще ви отнеме повече време отколкото бихте имали нужда, ако приключите с едната задача и след това преминете към следващата. За да сте по-ефективни, работете по една задача в даден момент.\nЗапочнете с големите задачи\nПренебрегвайки крайните срокове, с които идват задачите, първата, с която трябва да се заемете е най-голямата. Веднъж приключили с нея, ще можете бързо да изчистите останалите по-малки задачи. Най-голямата задача често отнема най-много време, и въпреки че може да изглежда по ефективно да приключите първо с по-малките, за да “свършите някаква работа, все пак”, в действителност вземате това време от голямата си задача.\nАко можете да посветите два часа на ден на голямата задача, докато малките продължават да се трупат, тогава никога няма да успеете да приключите голямата задача. Вместо това, отделянето на повече време на главната задача ще ви позволи да продължите към останалите по-бързо.\nВтората причина да се фокусирате върху голямата задача в началото, е за да премахнете негативните мисли, които имате. Колкото повече отлагате задачата, толкова по-трудно ще е да я започнете. Нежеланието за задачата, ще понижи мотивацията ви, което ще е причина да работите по-бавно по всяка друга задача. Ако приключите с голямата задача по-бързо, ще можете да продължите напред към останалите.\nПостовете си много и малки цели\nВъпреки че препоръчваме първо да се заемете с голямата задача, това не означава, че трябва да се справите с нея на един път. Вземете голямата задача и я разбийте на по-малки парчета. Например, първото малко парче може да бъде “съставяне на план”, следващото може да бъде “проучване”, след това “създаване”, и накрая “редактиране”.\nРазбира се, този пример може да не съвпада с вашата бизнес структура, но идеята е ясна. Вземете голямата задача с определени крайни срокове и я разбийте на изпълними блокове. Тази концепция е позната като “микро продуктивност”. С нея задачата става по-изпълнима и може да намали тенденцията да се отлага.\nКато отмятате по-малките задачи, вие имате усещането за успех и продуктивност. Това ви дава сила и енергия да продължите към следващата задача. Изграждате си топка растящ оптимизъм, като завършвате тези малки и “лесни” задачи. И когато приключите деня, ще можете визуално да проследите колко голяма част от главната задача е била изпълнена и по този начин, да придобиете по-ясна представа за времевата рамка на проекта. Също така, малките задачи служат като добра система, с която ще можете да видите ясно прогреса си.\nБез тези малки цели, записани и проверявани, може да имате усещането, че работите върху едно и също нещо без край, и нямате никаква представа колко време ще продължи този процес. Това премахва неприятното усещане и ви оставя със структурирана работа.\nНаправете си времеви блокове за задачите\nАко редовното отлагане идва от липса на мотивация, поставянето на времеви ограничения може да предизвика ума ви да се концентрира. “Разделяне на времеви блокове” е процес, в който вие отделяте определен интервал от времето, за да изпълните конкретна задача. Например, първият час от деня ви може да бъде посветен на отговаряне на имейли. Вторият – на преразпределяне на задачите, третият – на приключване на проекти. Графикът може да бъде напечатан, закачен на дъска, или дори отбелязан с аларми на телефона ви. Целта на времевите отрязъци е да не ви позволява да правите всички задачи едновременно. Ако знаете, че имате един час сутринта, за да се справите с имейлите си и още един следобед, тогава няма да е необходимо да отговаряте на всяко съобщение, което получите, докато работите.\nВече знаете, че имате време посветено на определена задача, така че можете да заглушите тези разсейвания и да им обърнете внимание в по-удобно време. Разпределението на времето е друг начин, по който можете да предотвратите работенето върху повече от една задача. Най-полезно е на работни места, където поръчки и съобщения идват по време на работа. Може да се усеща претоварващо и напрягащо, когато някои наруши работният ви режим с имейл. Вместо да прекъснете процеса си и да отговорите на имейла, знаете, че това може да почака.\nТези времеви разпределения също помагат да се запомнят и други задачи, без излишна тревога. Неотвореният имейл ще получи отговора си, когато стане време да прегледате отново пощата си. Не трябва да се тревожите, че ще забравите, защото графика ви няма да ви позволи.\nИзполвайте правилото на двете минути\nПравилото на двете минути ще ни помогне да изпълним малките задачи, които имаме, докато очакваме нещо друго да се случи. Например, ако принтирате голямо количество документи, но имате и няколко малки задачи, които чакат да бъдат свършени, можете да запълните времето като свършите тях, докато принтера върши своята работа. Това ще ви позволи да уплътните времето си добре. Може да забележите, че голяма част от задачите ви са малки, но необходими, и ако ги оставите последни, както предполага четвъртия ни съвет, тогава просто няма да ги изпълните.\nПомислете как бихте могли да комбинирате правилото на двете минути със разпределението на времето, за да сте сигурни, че тези малки задачи са приключени. Например, докато чакате кода ви да се компилира, това може да е перфектното време за времеви блок. В него, може да приключите всички малки задачи, които по принцип биха ви отнели не повече от две-три минути. Основната идея на правилото на двете минути е да оползотворите всяка минута. Разходката до стаята за почивка, за да си направите чаша чай, ви дава време да помислите и ако просто стоите и чакате друга задача да бъде приключена първа, пренастройте начина си на разсъждение, и направете тази задача за две минути.\nTagged как да сме по-продуктивни на работа, продуктивност, работа


Назад | Начало История на медицината Развитие на римската медицина след 295 г. пр.Хр\nОколо 295 г. пр.н.е. огромна чумна пандемия почти опустошила Рим. Жителите на империята, изпаднали в отчаяние, се обърнали за закрила към старогръцкия бог на медицината. Без съмнение, римляните са били осведомени за почитта на елините към медицинските светилища. Те се надявали, че при определени обстоятелства част от лечебната сила на тези храмове би могла бди и над римското население. Така се появил храмът на Асклепий, разположен на остров край река Тибър. Сградата не била в пределите на Рим. Този факт вероятно бил отражение на съществуващата римска предубеденост спрямо чуждите богове. Епидемията от чума скоро утихнала, а популярността към новия култ нараснала. Посвещаването на рилмяните вярата в лечебната сила на Асклепий е съществено събитие в древноримската история на медицината.\nПреди пристигането на Аркагат, първият римски лекар, медицината в древната империя на римляните се уповавала най-вече на силата на природните лечебни средства. Най-ранните автори на трактати, посветени на земеделието, са Марк Порций Катон (наричан Катон Стари) и Колумела. Те са писали творбите си около втори век пр.н.е. и са посветили труда си на медицината, домашно приготвените лечебни средства, животновъдството и възпитанието на робите. Във времето на Катон, главата на семейството (pater familias) е носел отговорност за разпределянето на лекарствата. Считало се, че неговото познание за стопанството и неговите нужди му давало правото да се справи и с въпросите, касаещи здравеопазването.\nРимската медицина разчитала на няколко изпитани лекарства. Според естественика Плиний Стари, римляните често използвали вълната като медицински консуматив, което отново потвърждавало религиозно-земеделския характер на народните средства за лечение. Например, току що остриганата вълна, която е потопена в смес от наситнено седефче и растителни масла, била изключително ефективна при третирането на синини и отоци. Също така, овнешката вълна, измита в студена вода и напоена с масло, се използвала за успокояването на болката при маточни възпаления. Друга рецепта включвала вълна, потопена в смес от масло, сяра, оцет, смола и сода. Така римлявине лекували успешно лумбагото.\nВъпреки всичките си лечебни средства, вълната не била панацея, поне според Катон. Той лансирал често лечебното действие на зелето. Кантон не само препоръчвал яденето на зеле при появата на заболявания, той изтъквал целебните качества дори на урината от хора, консумирали зеле.\nКоментари към Развитие на римската медицина след 295 г. пр.Хр\nна 16 July 2020 в 21:12\nКоментирайте "Развитие на римската медицина след 295 г. пр.Хр"


30 септември, 2014 17:00 | от chronicle.bg | Живот\n25 ноември, 2017 12:35 | от Цветелина Вътева | Живот\nАко смятате, че Ванеса Виденова е поредната интернет знаменитост, значи със сигурност не сте чели внимателно това, което пише и не те слушали внимателно това, което говори.\nТя е от онези млади хора, които те карат да псуваш мрънкащите, според които „младите са много зле“. В отношението на Ванеса към всичко, до което се докосва, има някаква мъдрост, която стои странно на годините й. И те кара да искаш да говориш с нея, да слушаш и да попиваш.\nВанеса Виденова се занимава с астрология и има YouTube канал, посветен на астрологията. Наскоро издаде първата си книга, „Моята приятелка: паническата атака“. Има блог, в който пише за всякакви неща, които я вдъхновяват, и страница във Facebook, където може да черпите още от нея.\nЗапознах се с работата ти покрай книгата, която издаде, „Моята приятелка: паническата атака“. И си от малкото хора, които са се осмелили да пробият стигмата, която все още лежи върху хората с чести психични разстройства у нас. Откъде намери кураж да публикуваш личните си преживявания?\nЗа мен не е било въпрос на кураж, не съм се замисляла и за секунда дали това, което ще споделя е твърде лично, още по-малко „какво ще си помислят хората”. Единствената ми мисъл беше да предотвратя моя опит, в който отидох в книжарницата, питах за книга за паническите атаки и ми беше отправен най-странният поглед, сякаш не съм на правилното място. Да не говорим, че никой не беше чувал за такова нещо. Исках следващият път, в който някой, който търси информация по тази тема, да попадне не само на положителен отговор, а на четиво, което ще го накара да не се срамува, нито страхува от това състояние, тъй като аз самата преминах през всякакви негодни за употреба „помощни материали” по темата. Истината за паник атаките е проста, затова реших да я споделя на достъпен език, за да може това знание да се ползва от всеки, без ограничение.\nКакво би искала да кажеш на хората, които в момента се борят с паническо разстройство? Има ли светлина в тунела?\nАко има нещо, което пътят ми показа, то то е, че тунелът е единствено и само светъл от началото до края му. Всеки сам избира дали да стои с отворени очи и да се наслаждава на блясъка или да затвори очи и да повтаря, че е страшно тъмно ден след ден. Знам, че докато човек е още в стадии на борба, думите ми не могат да резонират с неговите усещания, но мога да го уверя, че една крачка го дели от свят, без постоянния тормоз на ПА.\nКакво е мнението ти за антидепресантите?\nПреди време бях доста крайна, отричайки ги категорично. Сега… все още не съм привърженик, но осъзнах, че при крайни състояния, в които човек не може да върши елементарни ежедневни действия, като да отиде до магазина да си купи нещо за ядене, може и да се наложи да прибегне до тях. В никакъв случай обаче не бих казала, че това е лекуване, макар антидепресантите да се водят „лекарства”. Облекчаващо симптомите средство – да, цяр лекуващ източника на проблема – в никакъв случай. Ако трябва да направя аналогия, те са като превръзка върху рана, в която куршумът още стои.\nСмяташ ли, че психотерапията има своето място при тревожните разстройства?\nЗадължителна е, но е важно да попаднеш на правилния човек. Няма един специалист, който да бъде перфектен за всеки, особено що се отнася до психиката, стриктно индивидуално е. Ще познаеш лечебния ефект по това, че след срещата с психолога/психотерапевта, тялото ти е по-отпуснато, мислите – по-леки, настройката – усещане близо до вдъхновение, а вярата в себе си и собствените ти сили – утроена. Това е сигнал, че си направил първата стъпка от новия ти живот.\nКакво си завършила, очевидно имаш интерес към психологията?\nНе съм учила психология, много известни психолози ме посъветваха да не го правя, за да запазя разсъдъка си и да мисля по-чисто. Занимавам се от пет години с астрология и в последните години правя примеси с другите сфери, които ме вълнуват, така мисля, че поддържам най-добър баланс.\nОткакто мога да пиша. Като дете пишех истории с измислени, фантастични герои, които са поставени в необикновени ситуации, сега… все още правя същото, но вече знам, че това е всъщност самият живот и всичко „измислено” е съвсем реално.\nПоезия, проза, драматургия…открила ли си „своето“ писане?\nВсичко, което ме зарежда е „моето”, а това се променя, така че дори не търся статичност, за да кажа, че съм я открила.\nЗанимаваш се с астрология. Какво би казала на хората, които твърдят, че „не вярват в зодии“?\nЩе им кажа, че и аз не вярвах в зодии, докато не разбрах, че в истинската астрология думата „зодия” почти не се употребява, да не говорим, че не описва човека в цялата му същност, както се предполага. Всеки разумен човек би отрекъл такъв тип знание – дванадесет зодии, всички от една зодия са еднакви, що за простотия? Ако хората знаеха какво представлява тази наука, нямаше да се съмняват дори, че заслужава да бъде наречена така.\nКакви теми засягаш във видеата си?\nКаквото ми скимне: астрология, психология, междуличностни взаимоотношения, музика, изкуство, творчество, литература, водени медитации, практики, каквото ми стане интересно, пиша, снимам и споделям.\nМоже ли с едно изречение? Паниката е…\nсъпротива към реалността и липса на доверие във вселената, катарзисът, преди осъзнаването, крачката в неизвестното, която те води точно там, където винаги си искал да бъдеш.\nЗа мен това изречение е съвсем завършено така, както е.\n10:30 | от chronicle.bg | Живот


Раждат ли се някои хора с късмет? | CredoWeb\nРаждат ли се някои хора с късмет?\nЛюбопитни факти и отговор на въпроси, които може би сте си задавали често.\nЗащо лошите миризми привличат мухите?\nМиризмата на развалено привлича мухите само по една причина - когато органичната материя – животинска или растителна – започне да гние, тя става мека и влажна и се превръща в идеална хранителна среда за ларвите на мухите. В такава среда мухите снасят от 50 до 100 яйца, които се излюпват до 12 часа, а до 10 дни завършват развитието си.\nПолезно ли е червеното грозде колкото червеното вино?\nНе, флавоноидите в червеното вино са два пъти повече, отколкото в гроздовия сок.\nПовърхността на сапуна винаги ли е чиста?\nНе, когато след употреба сапунът изсъхне, върху него остават залепени нечистотии.\nВлияе ли размерът на главата на интелигентността?\nНе. Изследване пред 1998 г. установи, че има връзка между размерите на главата и на мозъка, но интелигентността не се влияе от големината.\nПривличат ли се наистина противоположностите?\nНе, хората са склонни да избират партньори, с които си приличат по най-важните черти на характера – откритост, съвестност, сговорчивост, екстравертност и невротизъм.\nМоже ли главата ми да бъде привлечена от магнит, ако в нея има поставена метална пластинка?\nНе, защото металите, които се използват при операции, като например титанът, не са феромагнитни.\nКакво представляват сърбежите?\nСърбежът се причинява от всяко леко стимулиране на кожата и вероятно е възникнал като предупредителен механизъм за предпазване от ухапвания от насекоми. Сърбежът веднага провокира почесване, което е най-бързият начин да се убие комар, който се опитва да ви зарази с малария.\nЛудост ли е да си говориш сам?\nНе. Съвсем нормално е, когато човек е стресиран или самотен, да си говори на глас.\nЗащо хората се смеят, когато ги гъделичкат?\nПовечето видове реагират на гъделичкане или друг лек допир с отдръпване, за да избегнат атака върху уязвимите области. Изглежда, че хората се научават да се смеят при гъделичкане в детска възраст, когато то се възприема като игра и форма на близост. Интересното е, че хората не могат да се гъделичкат сами.\nВлияят ли се цветята от музиката?\nНе, има някои растения, които реагират на звукови вибрации, като например мимозата, но любовта към музиката е нещо съвсем различно.\nИмат ли левичарите огледално пространствено мислене?\nНе, няма данни за разлика в креативните способности на хората, които главно използват лявата си ръка, и останалите.\nМоже ли да се коригира далтонизмът?\nНе. Далтонизмът е резултат от наследен дефект в гените, обуславящи протеините в окото, от които зависи усетът към цветовете.\nЗащо при удар в носа потичат сълзи?\nНосът е мек и чувствителен и назалният проход е свързан с очите чрез слъзните канали. Това позволява на слъзната течност да се отцежда през носа. Когато в носа има достатъчно такава течност, ударът може да блокира отточния канал и сълзите няма къде да отидат.\nПри рязане на лук се отделя фин спрей от миниатюрни капчици. Японските учени установиха, че тези капки съдържат ензима lachrymatoryfactor synthase и вещества, богати на сяра, от които се произвежда силният дразнител Syn-propanethial - S-oxide. Когато някоя капка попадне в окото, се появяват сълзите, които се опитват да отмият дразнителя.\nЗащо плачат хората?\nОсновните сълзи овлажняват очната ябълка и я правят оптически по-гладка. Тези сълзи се произвеждат непрекъснато, тяхното количество е почти 300 милилитра на ден.\nРефлекторните сълзи се произвеждат в отговор на някакъв физически или химически дразнител, за да го отмият. Третият вид сълзи се отделят при силни емоции. Те стимулират краниалния /черепен/ нерв в мозъка, който изпраща невротрансмитери на слъзните жлези. Същевременно увеличават кръвното налягане в лицето, от което потокът от сълзи се засилва.\nЕмоционалните сълзи съдържат високи нива на магнезий и на хормона пролактин\n/който обикновено стимулира млечните жлези за отделяне на мляко/. Хората са единствените същества, които плачат по този начин.\nСпоред учените хората са започнали да плачат от емоции, за да премахнат от организма си излишните стойности на някои химикали, а в по-късен етап плачът се е превърнал в ритуал за изразяване на силна емоция.\nКакво причинява усещането за боцкане от иглички в крайниците?\nТова е форма на парестезия и се причинява от лошо кръвообращение, но при здрави хора причината обикновено е притискане на нервите около лактите и коленете. Тогава се прекъсва връзката със сензорните нервни окончания в крайниците, а когато притискането се прекрати, нервите изведнъж се възбуждат и реагират бурно и напосоки, докато не се възстанови сензорният праг. Чувството за боцкане с иглички преминава много бързо, но при някои здравни проблеми, като диабет или хипотироидизъм, това явление може да стане хронично.\nКъсметът е случайност, иначе нямаше да е късмет. Хората обаче се различават в усещането за късмет и щастие. Някои действат по-адекватно, когато се появят възможности, и се впускат с готовност в нови начинания.\nСамият факт, че такива хора се възприемат като късметлии, говори, че те възприемат живота оптимистично. Това увеличава ефекта на добрия късмет и намалява шанса на лошия.\nинтелект сърбеж интелигентност плач далтонизъм


Политика | Скъп дъжд за добивната индустрия - Капитал\n1 15 авг 2014, 17:24, 3326 прочитания\nБез сериозни проблеми, но с повишени разходи на някои обекти. Такава изглежда добивната индустрия след силните валежи през последните седмици. Трудности има най-вече при откритите рудници, както и при някои кариери, които са изложени директно на дъждовете. Там на моменти се налага прекъсване на работата, активизират се свлачища, по-скъпи стават водоотливът и транспортът, но конкретни оценки за щетите все още няма. Според специалисти основен риск при ситуация като тази представляват хвостохранилищата, където се съхраняват отпадъците от преработката на рудите и където евентуалното покачване на нивото може да създаде екологични проблеми. По правило обаче тази опасност може да се избегне със специални отводнителни системи, с каквито модерните рудници разполагат.\nМакар че повечето рудници в България са подземни, едни от най-големите са открити. Сред тях са медодобивните "Асарел Медет" и "Елаците мед", както и най-големият производител на въглища "Мини Марица-изток". "Проливните дъждове доведоха до активизиране на свлачищни процеси, има наводнени минни участъци, което затруднява добивния процес или води до спиране на работата", каза Иван Чолаков, директор "Производствено-технически дейности" в "Асарел Медет". От компанията уточниха още, че са се увеличили разходите им за транспорт и водоотлив, но не посочиха конкретни числа.\nПодобни проблеми има и в "Мини Марица-изток". "Справяме се, но имаме повишени разходи за водоотлив и транспорт, което вдига консумацията на гориво", казаха от дружеството. Оттам допълниха, че се налага доизграждане на тръби за извеждане на водата, за да могат да работят миньорите. Въпреки това по данни на компанията към края на юни през тази година има ръст на добива с 37% в сравнение със същия период на 2013 г. Мините са доставили 3.5 млн. тона повече въглища на централите в комплекса. Това се вижда и от резултатите за производство на електроенергия. От началото на годината производството от ТЕЦ в страната се е увеличило с почти 22%, показват данни на Електроенергийния системен оператор към 10 август.\nСравнително нормално върви добивът при кариерите, макар че след проливен дъжд обикновено се налага да се изчака ден-два, за да се отцеди водата и да се поправят пътищата. Ситуацията обаче е различна при различните кариери, тъй като някои не задържат вода, обясниха специалисти. Няма проблем в "Холсим кариерни материали", която добива инертни материали (чакъл и пясък) от езеро край София. "Валежите не се отразяват на производството, по-скоро затрудняват експедицията", каза мениджърът производство Иван Славов. По думите му евентуални проблеми може да има като косвен ефект, ако дъждовете забавят строителството, където се използва продукцията им.\nТам, където се работи под земята, положението е доста по-спокойно. "При нас винаги има много вода, затова сме подготвени и разполагаме с помпи", каза Николай Вълканов, председател на съвета на директорите на "Минстрой" и концесионер на основните оловно-цинкови мини в страната, които са подземни. "Естествено при повече дъжд се събира и повече вода, което увеличава разходите за изпомпване, но нямаме проблеми и работим нормално", добави той.\nНяма увеличение на водопритока и в най-големия подземен рудник, където работи "Дънди прешъс металс Челопеч". "Дъждовете тази година бяха стихийни и бързо се оттичат, така че в рудника нямаме затруднения", каза изпълнителният директор Николай Христов. Той обаче уточни, че при такива валежи вниманието в рудодобива трябва да се фокусира върху хвостохранилищата. "Те са по-опасната точка, тъй като при неправилно управление на водите това може да има нежелан резултат", каза Христов.\nРешението за такива ситуации е изграждането на външна отводнителна система, която отклонява водата, която се събира от околните хълмове и която иначе би влязла в чашата на хвостохранилището. "При нас няма проблем благодарение на модернизацията, която направихме, и това, че изградихме такава система", каза Христов. По думите му въпреки по-сериозните валежи, на хвостохранилището край Челопеч не е регистрирано дори покачване на нивото, по-различно от минали години.\nЕтикети: валежи дъждове мини Мини Марица-изток


Арсенал не успява да постигне договорка с Барселона за Коутиньопреди 4 часа и 29 минути\nБизнес моделът наложи повече руини. Болниците, работещи по този модел, не губят ресурси за резервен капацитет, като допълнителни легла\nноам чомски -\nПубликувана: 5 Юли, 2020 10:08\n27 КОМЕНТАРА | ВИДЯНА 2910\nС десетилетия политически активизъм и множество публикации, 91-годишният американски учен се счита за един от най-важните и влиятелни интелектуалци в света в момента, отправяйки своите критики към американската външна политика, опустошителното. влияние на икономическите елити върху вътрешната политика и манипулирането на медиите в САЩ и по света, припомня БГНЕС.\nКласирайки се сред най-цитираните писатели в света Чомски, в интервю за в. „Катимерини”, напомни на масите да не приемат пасивната роля, наложена им от силите.\n-Пандемията и неадекватността или колапсът не само на здравните системи, но и на икономиките показаха, че възприемането на обществото като бизнес модел се е провалило. Лидерите в неолиберализма и хомо икономикус като Доналд Тръмп показаха, че не могат да се изправят пред социална криза в бизнес отношение. Колко очевидно според вас е това за американското и световното обществено мнение? И какво влияние ще има върху изборите в САЩ? Можем ли да се надяваме на прогресивна радикализация като прогресивен отговор?\n-Пандемията е ярка илюстрация на големите щети, които неолибералната ера нанесе на голяма част от населението. Не бива обаче да имаме илюзии относно вярата в пазарите или homo economicus. Основният принцип на неолиберализма е да се прехвърлят решенията от правителствата, които до известна степен са обект на обществено влияние, към частните тирании, които са напълно безотчетни към обществеността – и според неолибералната доктрина трябва да бъдат посветени единствено на самообогатяване. Веднага след като придобиха по-голяма власт при Рейгън, Тачър и други подобни, те бързо прекроиха пазарите в своя полза. И разбира се, те зависят много силно от публичните субсидии и спасителните плащания, когато причинят кризи, за пореден път днес.\nНо илюзиите все пак имат някакво отношение към реалността. Пандемията произтича от дълбоки провали на капитализма, засилени от въздействието на дивата му неолиберална версия. През 2003 г., след епидемията на SARS, учените предупредиха, че е вероятно друга епидемия от коронавирус и очертаха начини за подготовката за нея. Но знанието не е достатъчно. Някой трябва да действа. Очевидният избор е Big Pharma, обсипани с подаръци от обществото благодарение на устройствата на неолиберална глобализация. Но това е блокирано от капиталистическата логика: не е изгодно да се подготвяме за бъдещи катастрофи. Това оставя правителството всъщност отговорно за основната работа по разработването на повечето ваксини и лекарства. Но това е блокирано от неолибералната доктрина: Правителството е проблемът, както Рейгън подчерта. Така че нищо не е направено.\n-В Унгария Виктор Орбан управлява с укази; Европа отново се смущава от това, въпреки че парламентарната демокрация и върховенството на закона са предпоставки за членство в Съюза. Какво може да означава това за бъдещето на демокрацията в Европа?\n-Бъдещето на ЕС в много отношения е изложено на риск. Самият ЕС е основан на принципа на подкопаване на демокрацията, като основните решения се пренасочват към неизбираната Тройка. Но недостатъците излизат далеч отвъд, както разкри пандемията. Германия е икономическата централа на Европа. Тя се справя с пандемията доста добре, с ниска смъртност. Недалеч на юг е северна Италия, изпаднала в дълбока беда. Германия изпрати ли лекари и друга медицинска помощ? За щастие Италия може да се обърне на друго място за помощ: към Куба, която отново даде илюстрация на интернационализма. Има уроци, с които няма да се занимавам.\n-Преследване на Асанж, Манинг, Сноудън – хора, които се смятат за изключително опасни, защото се борят за разпространението на истината и справедливостта. Те предупреждават за опасност или вече сме в света на Хъксли, където „бъдещето е проекция на настоящето “?\n-Отговорът зависи от хора като теб и мен. Ще толерираме ли позорна злоупотреба с власт – точно сега виртуалното съдебно убийство на Асанж за престъплението разкриване на истини, които господарят на света иска да прикрие? И още много?\n-Защо във всяка криза първо отстъпва демокрацията и защо стигнахме дотам, че свободата и сигурността се считат за биполярни и противоположни понятия / идеи? Смятате ли, че това положение на изключване се е наложило и световните правителства и авторитаристи използват кризата като оправдание за въвеждане в нова ера на потисничество?\n-В условията на криза – война, епидемия, цунами и други – хората с право са готови да пожертват временно някаква свобода, за да се справят с кризата. Сред тези временно предоставените правомощия някои със сигурност се стремят да ги увековечат. Това се случва пред очите ни. Ако населението се поддаде, те ще успеят.\n-Мислите ли, че човечеството е подписало фаустовски договор и сега е време да плаща на всички нива на живота? Има ли начин и време това да се прекъсне?\n-В момента плащаме за логиката на капитализма и престъпленията на неговия дивашки неолиберален вариант. Тези, които страдат дълги години, тежко днес, никога не са подписвали договора. В този случай източникът на престъпленията може да бъде изкоренен и хората могат да се включат в усилието да създадат по-добър свят.\nНе трябва да забравяме обаче, че пандемията е далеч от най-тежката криза, пред която сме изправени. Ще има възстановяване от пандемията, с ужасни разходи. Няма да има възстановяване от топенето на полярните ледени шапки и нагряването на света, което може да доведе до това голяма част от него да стане буквално необитаема дори преди края на този век, с всичките последствия, които са немислими. Както в случая с пандемията, и тук работи логиката на капитализма. И тук заплахата му за оцеляването на човечеството рязко се засилва от злокачествените елементи в центъра на глобалната сила.\nИ в този случай има възможности, макар и не за дълго. Ако не бъдат сграбчени, другите въпроси избледняват до незначителност./БГНЕС\nЛена Мациори, в.”Катимерини”.\nБраво, от нашите е човекът.\nКапитализма е чума и требе да се изкорени\nПАНДЕМИЯТА, КАКТО И ВСИЧКИ НОВИ ПАНДЕМИИ, ПРОИЗТИЧАТ ОТ НЕКАЧЕСТВЕНО ЗЕМЕДЕЛИЕ И ЖИВОТНОВЪДСТВО - ГМО, ХИМИЧЕСКИ ТОРОВЕ, НЕКАЧЕСТВЕНИ ФУРАЖИ ЗА ЖИВОТНИ, ЖИВОТНИ В МАЛКИ КЛЕТКИ, ХОРМОНИ - ВСИЧКИ ТЕЗИ ПРАКТИКИ НЕ СА ЗАБРАНЕНИ И ВОДЯТ ДО ОТСЛАБВАНЕ ИМУННАТА СИСТЕМА НА ЧОВЕКА, ОНКОЛОГИЧНИ ЗАБОЛЯВАНИЯ, ПРОМЯНА В ГЕНЕТИЧНИЯТ КОД . . . НЕЩО КОЕТО ПРИРОДАТА Е ШЛИФОВАЛА МИЛИОНИ ГОДИНИ\nТака е! Някои забравиха "лудата крава" в Англия преди години! Това чудо се дължеше на икономиите при преработка стомашното съдържание на закланите говеда и повторната му употреба като фураж пак за кравите!\nЕРАТА НА КАПИТАЛА УМРЯ НАЛИ ВИ КАЗАХ\nОтдавна трябваше да се чуе Чомски.\nАвраам Ноам Чомски трябва да се чете по-често, защото той отдавна е изучил десетте пункта чрез които се обработва общественото съзнание за да се отвлича вниманието от кризи и проблеми. Тук един невежа пише, мумията се завръща? Колко безмозъчен трябва да си за да пишеш така, нямам предства но много. Този вирус стана толкова удължен за стотици правителства, защото отвлече вниманието от сериозни проблеми. А за България дойде като Мана небесна, да се прикрие къде изчезна резерва от 8 милиарда, какви пари са тези в шкафчето, защо сме най-корумпираната и бедна страна в ЕС, защо здравеопазването е огромна кражба, защо няма инвестиции, защо качеството нс пътищата е трагично, защо пенсионерите гладуват и за децата с тежки заболявания няма пари и още и още. Чомдки въведе понятието Провалена държава, с което нарече САЩ. А ние не сме ли, мисля че дори повече.\nНищо не сте разбрали! Отива си неолибералният капитализъм.Консервативният капитализъм се завръща.\nЧомски, Сорос, Клинтън, Рокфелер, Ротшилд = всички са неомарксисти комунисти глобалисти.\nКАК УМРЕ БЕ ...У ЦЕЛ СВЕТ Е ТАКА......ЕРАТА НА КОМУНИЗЪМА УМРЕ....НЕМА ГО НИКЪДЕ ПО СВЕТА\nаха как ли не\nДо коментар #11 от "БСП....ВЕЧНАТА ОПОЗИЦИЯ":\nХайде стига с тези клишета. Комунизъм никога и никъде не е имало. Ленин и революцията спасиха капитализма. Карл Маркс е предвидил еволюционно развитие на обществото от капитализъм към социализъм, когато обществените отношения се изчерпат. Имаше конкуренция между два строя и капитализмът победи поради по високо производство, дължащо се на по голяма експлоатация. Така се поддържа по висок стандарт . С краха на социализма идва естественото развитие на обществото и краят на капитализма е неизбежен.Не е нормално 5 процента от населението да притежава 95 процента от планетата.\nОт него няма нужда. Механизацията и изкуственият интелект поеха голяма част от работата. И това всъщност е социалистическия идеал. Моторни песни на Вапцаров. Както казва Фънг Сианг "Ако държавата контролира пазара, вместо дигиталният капитализъм да контролира държавата, истинските комунистически стремежи ще бъдат постижими. И тъй като изкуственият интелект все повече дава възможност за управление на сложни системи чрез обработка на масивно количество информация и бързи интензивни обратни връзки, то за пръв път се появява истински способна алтернатива на пазара, които дълго време оправдаваше идеологията на laissez-faire капитализма и всичките злини, идващи с него."\nИ това не е клише, запитан от бизнеса и соросите съответно защо Япония не внася емигранти и бежанци, Шиндзо Абе официално отговори че по скоро ще разчита на механизацията и изкуственият интелект. Но понеже е благороден дори 6 млрд долара в помощ на бежанците от военните конфликти които американците и руснаците направиха.\nЗа първи път попаднах на книга на Чомски през 1997г. Тогава у нас с всички сили и средства се налагаше либералната демокрация и задължителният либерален икономически модел! Буквално не можех да спя! В цялата си книга, Чомски обясняваше колко сбъркан и катастрофално погрешен е либералния модел. Е, след 23г. всички на собствения си гръб се убедихме колко е прав Чомски. И колко много истина съдържат книгите му. Дълго време търсих нещо друго от него. Но никой не го издаваше тук. Той беше табу!\nДо коментар #16 от "az #Победа75":\nЕ, поне сега може да гледаме интервюта с него по y-tube.\nДа те поправя чадо. - Дари 6 милиарда помощ на бежанците от военните конфликти, които АМЕРИКАНЦИТЕ и ЕВРОПЕЙЦИТЕ направиха.\nИ всъщност, тук е принципната разлика между Китай,които слава богу са едни от водещите, и ЕС. Китай и Си Дзинпин говорят за национализация на изкуствения интелект и върховите технологии за разлика от либералния модел на ЕС. Пример е точно този суперкомпютър и европейската мрежа,която беше дадена на еоод'та ! Това е все едно да дадеш ядрените оръжия на еоод'та!\nНищо не става, нито комунизъм, нито капитализъм. Светът винаги си е бил объркан.\nКнига на Чомски не съм чел, но пък доста статии и интервюта. Наистина много мъдър човек от старата следвоенна генерация. Друг един текст много ме впечатли в този контекст на мисли: “Краят на западната цивилизация” от Георги Андреев, издаден в далечната 2001г. Общо взето описва това, което се случва със света в последните 20 години. Книгата я има в Читанка.\nИнтересно, че тук някои си мислят, че провалената и безвъзвратно отминала социалистическа система е (отново) алтернатива на безспорно проваления неолибирален модел. А те и двете са еднакво извратени и деспотични, но по различен начин.\nКато е толкова срещу системата, защо не е отишъл в Куба или Русия?\nМного е интересно когато някой ползва с пълни шепи нещо, което след това критикува...\nТоя е пълен нонсенс – няма една мисъл, която да съдържа в себе си житейска логика! Луд марксист!\nТова е все едно да кажеш въздуха вече ни вреди, трябва да спрем да дишаме, комунистическо отроче!\nТакива комунистически психопати трябва да са в старчески дом с услирителна риза!


Продължава дъждовното време и днес - Дебати\nНачало България Продължава дъждовното време и днес\nЩе духа умерен, по поречието на Дунав и в Източна България – временно силен вятър от изток-североизток. Температурите ще са без съществен дневен ход. Минималните ще са между 8° и 13°, а максималните – между 11° и 16°.\nНад планините ще бъде облачно, ветровито и с валежи от дъжд. Над около 1600 метра валежите ще са от сняг и по върховете ще се образува снежна покривка. В масивите от Западна България и Предбалкана количествата ще са значителни. Ще духа силен до бурен изток-североизточен вятър, който привечер по високите и открити части ще се ориентира от югоизток. Максималната температура на височина 1200 метра ще е около 6°, на 2000 метра – около 2°.\nНад Черноморието ще бъде облачно, ветровито, а след обяд и привечер – и с валежи. Ще духа умерен и временно силен вятър от изток-североизток. Максималните температури на въздуха ще са между 14° и 17°. Температурата на морската вода е 17° – 19°. Вълнението на морето ще бъде 3 – 4 бала.\nпредишна статияБиляна Дудова спечели злато в Осло\nСледваща статия2302 са заразените с коронавирус у нас, 2249 в Гърция и над 30 000 в Турция


За Нас – Безизкопен ремонт на канали\nФирма „Сан Инвест” ЕООД извършва Вик услуги на територията на гр. София и цялата страна. Служителите на „Сан Инвест” работят в бранша от 13 г. За не малкото време, в което успешно помагаме на нашите клиенти и отстраняваме техните проблеми сме натрупали богат опит.\nПроблемите свързани с канализацията и водната инсталация изискват бързо решаване и техният ремонт не търпи отлагане. За това разполагаме с квалифицирани екипи, които да реагират при поява на теч, спукана тръба, запушване на канала и др. Вие ще се свържете директно с ръководителя на аварийния екип. От него ще получите професионално мнение, той ще Ви насочи и посъветва така, че да Ви спести време и разходи.\nБързата и лесна комуникация са водещи при работата ни с клиента. Проблемите свързани ВиК инсталацията могат да са от всякакво естество – запушване с твърди предмети, спукване на тръба, запушване причинено от наноси и недостатъчна профилактика, малък или изобщо никакъв наклон, в следствие на некачествен монтаж или слягане на подпочвени слоеве. При отстраняване на причините за запушване е необходим квалифициран и опитен персонал. Служителите ни са с дългогодишен опит в сферата на ВиК услугите.\nПроблем с канала може да възникне на всякъде, в дома, в офиса или в промишлена сграда. Ние работим както в жилищни и административни сгради, така и в промишлени и производствени сгради.\nРаботим с най-висок клас оборудване в сферата на ВиК услугите.\nЗапушването на канала или слабата пропускливост на канализационната инсталация може да доведе до сериозни проблеми. Често не се обръща достатъчно внимание на канализацията, хората смятат, че тя е един от най-маловажните елементи в сградата и нейното ремонтиране може да чака. Това може да доведе до наводняване на основи или пропадане. Компрометираният канал може да е причина за поява на гризачи и паразити, освен това се създава и благоприятна среда за развитие и разпространяване на инфекции. Не чакайте всичко това да се случи.\nПогрижете се за канализацията във Вашата сграда – тя е важна!


Статии с етикет: дървосекач\nДървосекач пострада след инцидент в гората\n47 – годишен мъж е със счупена челюст и напукан череп,след като дърво се стовари върху него при дърводобив. Инцидентът е станал вчера около 16 часа, в местността „Айвазови колиби“ край Неделино, докато мъжът режел дърва с моторен трион. Той е изпаднал в безсъзнание и е бил настанен за лечение в МБАЛ-Смолян, а по-късно пострадалият е транспортиран в болница в Пловдив. По случая е образувано досъдебно производство. Пострадалият е работник, към фирма, която се занимава с дърводобив. „Започнали сме проверка по случая, но на този етап не мога да коментирам каквото и да е“, съобщи Емилия Даракчиева, директор на „Инспекция по труда“ - Смолян.


В България администрацията била „свръхраздута“ и това налага съкращения\n3202 | 7 дек. 2021 | 08:51\nСпоред него ИТН по-скоро няма да имат вицепремиер, защото са поели сериозни министерства като МВнР и МРРБ\nПредстои тази вечер или в утрешния ден моите колеги от „Зелено движение“ да направят номинация за вицепремиер по климата. Това заяви Борислав Сандов от „Зелено движение“ в студиото на сутрешния блок на NOVA.\nТой уточни, че е присъствал на снощната късна среща между ПП и ДБ: „Ставаше въпрос дали не е удачно да има вицепремиер по зелени политики, защото това са политики от няколко министерства“. По думите му идеята, която се е обсъждала, е дали да има отделни ресори за околната среда и климата.\nСандов обясни, че ИТН по-скоро няма да имат вицепремиер, защото са поели сериозни министерства като МВнР и МРРБ.\n„От самото начало се опитваме да кажем, че математическото наместване няма да сработи. От ПП направиха първата част от преговорите публична, за да няма място за лобиране и това бяха правилни ходове. Ако те продължат с този подход, ще успеят за балансират коалицията“, коментира съпредседателят на „Зелено движение“ в оставка.\nТой беше категоричен, че в България администрацията е „свръхраздута“ и това налага съкращения.\n„Никой пенсионер няма да получи по-малко от прага на бедността“, каза той по темата с добавките за пенсионерите.\nОтносно главния прокурор заяви: „Общественият обвинител не върши достатъчно добре работата си, затова получава критики от Европа. Иван Гешев няма да разбере недоверието, което новата изпълнителна власт ще има към него“.\nТой беше категоричен, че изпълнителната власт не може да сменя главен прокурор, но има механизми, по които това да се случи.


НачалоOnline МагазинДетски играчки за момичетаKidKraft къща за кукли – Самър с джакузи\nНачало / Online Магазин / Детски играчки за момичета / KidKraft къща за кукли – Самър с джакузи\nKidKraft къща за кукли – Самър с джакузи\nКод: 65949 Категории: Детски играчки за момичета, Дървени къщи за кукли, Ролеви игри Етикети: KidKraft, Къщи за кукли Product ID: 7544\nАко вкъщи имате послушна малка госпожица, която обича да си играе с кукли, то KidKraft имат едно страхотно предложение – дървена къща за кукли Самър. Най новата къща в семейството на KidKraft. Цели четири етажа, гараж за кола, шест стаи, балкон и специална релакс стая с джакузи. Къща за кукли – Самър е в красиви нежни розови тонове и ще събуди въображението на всяко дете. Дървената къща за кукли е направена с изключително фини детайли, красиви елементи по терасите, прозорците и асансьора. Гаража е подходящ за всеки Барби автомобил или колело. Движещия се асансьор, красивата стълба и красивата изработка придават усещане за чар и уют.\nВ комплекта е включено обзавеждане и аксесоари за цялата къща за кукли – Самър, общо 30 броя. Красива кухненска маса с два стола и хладилник за кухнята, както и барбекю на терасата. Диван с масичка, светеща лампа, котенце с легълце ще откриете в дневната. Банята е обзаведена с вана, тоалетна чиния и мивка. На верандата щее откриете джакузи и саксия с цветя. Фитнес зала с пътека за бягане и кабинет с бюро, стол и лаптоп очакват куклите на първия етаж. Спалнята е на последния етаж с красиво легло , нощно шкафче и лампа. Дървената къща за кукли – Самър има всичко необходимо за часове игра с приятели и с кукли до 30 см.\nДървената къща за кукли – Самър от Kidkraft е идеална играчка, която предоставя пространство за свобода на въображението, емоциите и децата да могат да пресъздават събитията, които се случват в живота им. Овладяването и изразяването на емоции, докато общуват с други деца или възрастни е от съществено значение за емоционалното израстването и социалните умения на малчуганите. Чрез ролевите игри децата се учат да слушат, преговарят, говорят и много други процеси, които ще им помагат в тяхното израстване. Красотата на една дървена къща за кукли е, че тя е истинска къща, но в по-малки размери. Можете да седнете пред нея, да отворите вратата и да погледнете навътре. Или да сте по-приключенски настроени, да отстраните покрива и да влезете!\nКратко описание на дървена къща за кукли – Амелия от KidKraft:\nНапишете първия отзив за „KidKraft къща за кукли – Самър с джакузи“ Отказ